Komisijas ziņojums Eiropas Parlamentam un Padomei par darījumiem, kas saskaņā ar eib ārējām pilnvarām veikti 2008. GADĀ SEC(2010)186 final /* COM/2010/0074 galīgā redakcija */





[pic] | EIROPAS KOMISIJA | Briselē, 4.3.2010 COM(2010)74 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI PAR DARīJUMIEM, KAS SASKAņā AR EIB āRēJāM PILNVARāM VEIKTI 2008. GADā SEC(2010)186 final KOMISIJAS ZIŅOJUMSEIROPAS PARLAMENTAM UN PADOMEI PAR DARīJUMIEM, KAS SASKAņā AR EIB āRēJāM PILNVARāM VEIKTI 2008. GADā SATURS 1. IEVADS 3 2. FINANSēšANAS DARīJUMI 4 2.1. Pārskats par EIB finansēšanas apjomu reģionos, uz kuriem attiecas lēmums 4 2.2. Ieguldījums ES politikas mērķu īstenošanā 5 2.3. Sadalījums pēc nozarēm 7 2.4. EIB darījumu ietekme un pievienotā vērtība 9 3. SADARBīBA AR KOMISIJU 10 4. SADARBīBA AR STARPTAUTISKAJāM FINANšU IESTāDēM 10 IEVADS Eiropas Parlamenta un Padomes 2009. gada 13. jūlija Lēmumā 633/2009/EK, ar kuru aizstāj Padomes Lēmumu 2006/1016/EK, ar ko Eiropas Investīciju bankai paredz Kopienas garantiju attiecībā uz zaudējumiem, ko var radīt ārpus Kopienas īstenotiem projektiem piešķirti aizdevumi un aizdevumu garantijas, noteikts, ka, pamatojoties uz EIB ikgadējiem ziņojumiem, Komisija katru gadu ziņo Eiropas Parlamentam un Padomei par EIB finansēšanas darījumiem, kas veikti saskaņā ar garantiju. Šajā ziņojumā ("Ziņojums") aplūkoti EIB finansēšanas darījumi, kas veikti 2008. gadā ("darījumi saskaņā ar pilnvarām"), ka arī EIB finansēšanas darījumu ieguldījums Kopienas ārējās politikas mērķu izpildē, ņemot vērā EIB darbības mērķus. Saskaņā ar tās statūtu 16. pantu ārpus Savienības banka sniedz arī aizdevumus no saviem līdzekļiem un uzņemoties pašu risku. Ziņojumā arī sniegts šo darījumu apkopojums, lai radītu pilnīgāku priekšstatu par EIB darbību reģionos, uz kuriem attiecas lēmums. Turklāt tajā tiek ziņots par sadarbību starp EIB un Komisiju un EIB un citām starptautiskajām finanšu iestādēm (SFI) un divpusējiem līdzekļu devējiem. Lēmumā noteikts, ka līdz 2010. gadam jāveic EIB ārējā finansējuma padziļināta pārskatīšana, ko pārraudzīs "viedo ļaužu" komiteja. Atbilstoši vēl vienai lēmuma prasībai un saistībā ar šo starpposma pārskatīšanu pašlaik vērtēšanu veic neatkarīgs vērtētājs, kuru nolīgusi Komisija. Pamatojoties uz šo novērtējumu un uzraudzības komitejas ieteikumiem, Komisija ne vēlāk kā līdz 2010. gada 30. aprīlim Eiropas Parlamentam un Padomei koplēmuma pieņemšanai sniegs starpposma ziņojumu, kuram pievienots priekšlikums lēmuma grozījumiem. Starpposma pārskatīšanā tiks sniegts rūpīgāks saskaņā ar pilnvarām veikto EIB darījumu ietekmes un efektivitātes novērtējums nekā tas, kuru var veikt saistībā ar Komisijas ikgadējiem ziņojumiem. Kā noteikts lēmuma 4. panta 3. punktā, sadarbību ar starptautiskajām finanšu iestādēm un divpusējiem līdzekļu devējiem vispusīgāk izvērtēs, veicot starpposma pārskatīšanu. Starpposma pārskatīšanas pamatā ir neatkarīgo vērtētāju intervijas, apsekojumi, gadījumu izpēte un komandējumi uz vietas, EIB un "viedo ļaužu" vērtējums. Šā ziņojuma saturs ir pielāgots tā, lai nedublētu darbu, ko veic saistībā ar starpposma pārskatīšanu. Izmantojot dokumentu pārbaudes pieeju, ziņojumā izvērtē saskaņā ar pilnvarām veikto EIB finansēšanas darījumu pievienoto vērtību un ieguldījumu Kopienas ārējās politikas mērķu izpildē. Jautājums par to, vai citas darbības, izņemot EIB veiktās, būtu devušas nozīmīgāku ieguldījumu to pašu mērķu sasniegšanā, neietilpst ikgadējo ziņojumu darbības jomā. Atbilstoši EIB vērtējumam projektu atlases un vērtēšanas procesā ziņojumā tiek skatīta to EIB projektu pievienotā vērtība, kuri saskaņā ar šo lēmumu tika parakstīti 2008. gadā. Tādējādi šī informācija ir saistīta ar projektiem, kuri vēl ir jāīsteno un kuru iznākumu parasti vērtē ex post novērtējuma ziņojumos, ko regulāri sagatavo EIB Novērtēšanas nodaļa. Sīkāku informāciju un statistikas tabulas par iepriekšminētajiem darījumiem, tostarp projektu, nozaru, valstu un reģionālā līmenī, skatīt pievienotajā dienestu darba dokumentā (turpmāk "DDD")[1]. Ja nav noteikts citādi, šajā ziņojumā atsauces uz tabulām ir atsauces uz DDD. FINANSēšANAS DARīJUMI Pārskats par EIB finansēšanas apjomu reģionos, uz kuriem attiecas lēmums - Kopējie EIB parakstītie aizdevumi reģionos, uz kuriem attiecas lēmums – tostarp darījumi saskaņā ar pilnvarām un darījumi, ko EIB veica, uzņemoties pašu risku – 2007. un 2008. gadā saglabājās stabili aptuveni 5,5 miljardu euro apmērā. Darījumu saskaņā ar pilnvarām palielinājumu par 9 % kompensēja atbilstošs to darījumu samazinājums, ko EIB veica, uzņemoties pašu risku. - Turpmāk tabulā sniegts pārskats par EIB finansējuma apjomu 2007. un 2008. gadā reģionos, uz kuriem attiecas ārējās pilnvaras. 1: tabula. EIB finansējums 2007. un 2008. gadā Valstis, kurās veikti darījumi (milj. EUR) | Darījumi saskaņā ar pilnvarām | Darījumi, ko EIB veica, uzņemoties pašu risku (2) | Kopā | Vispārējais galvojums | Politiskā riska apdrošināšana (1) | Kopā | Vides aizsardzība | X | X | X | X | X | Privātā sektora attīstība, MVU | X | X | X | Infrastruktūras attīstība, tostarp TEN paplašināšana | X | X | X | X | Pirmspievienošanās atbalsts | X | Atbalsts ES klātbūtnei | X | Tas, kādā mērā EIB ir sekmējusi lēmumā paredzēto ES politikas mērķu sasniegšanu, ir izklāstīts DDD. Jāņem vērā, ka EIB darbības mērķi, kas izriet no ES politikas mērķiem, ir atzīti par piemērotiem pasākumiem Kopienas ārējās politikas mērķu izpildei. Tas jo īpaši attiecas uz pirmspievienošanās valstīm, kur pirmspievienošanās atbalsta vispārējā definīcija ir atspoguļota EIB aizdevumu prioritātēs, kas saskaņotas ar ES prioritātēm. Atbalsts energoapgādes drošībai un vides aizsardzībai ir kopīgs mērķis visos reģionos, uz kuriem attiecas lēmums. DDD ir sīki aprakstīti reģioniem specifiskie politikas mērķi un atbilstošā finansēšanas darbība, ko veic katrā reģionā. Turpmāk tabulā doti EIB darījumu apjomi, kas saskaņā ar lēmumu 2008. gadā parakstīti iepriekšminēto mērķu un ilgtspējīgu kopienu atbalstam. 3. tabula. EIB darījumi, kas parakstīti 2008. gadā energoapgādes drošības, vides aizsardzības un ilgtspējīgu kopienu atbalstam Milj. EUR | Energoapgādes drošība | 403 | Vides aizsardzība | 661 | - Klimata pārmaiņu risinājumi | 541 | - Rūpnieciskā piesārņojuma samazināšana | 55 | - Ūdens un notekūdeņi | 65 | Ilgtspējīgas kopienas (atsaucei) | 1389 | - Ilgtspējīgs pilsētas sabiedriskais transports | 819 | - Pilsētu atjaunošana un reģenerācija | 300 | - Pilsētu infrastruktūra un sabiedriskās vietas | 50 | - Sociālie mājokļi | 150 | - Veselības aprūpe | 70 | Lai nodrošinātu naftas, gāzes un elektroenerģijas drošu apgādi, EIB ieguldījumi veicināja enerģijas piegādātāju un enerģijas pārvades maršrutu diversifikāciju. Šajā sakarā nepārprotama prioritāte ir Eiropas enerģētikas tīklu paplašināšana uz trešām valstīm, kā arī esošās infrastruktūras atjaunošana un jaunas infrastruktūras un tīklu izbūve ražotājvalstīs un tranzītvalstīs. Uzlabota energoefektivitāte un atjaunojamās enerģijas pastiprināta izmantošana dod būtisku ieguldījumu, lai iegūtu ilgtspējīgu, drošu un konkurētspējīgu enerģiju, vienlaikus samazinot atkarību no ārējām piegādēm. Atbalsts vides aizsardzībai un ilgtspējīgām kopienām tika sniegts, īstenojot 15 projektus visos reģionos, uz kuriem attiecas lēmums. Tas bija 2 miljardu euro apmērā jeb 51 % no kopējiem aizdevumiem saskaņā ar pilnvarām un ietvēra ieguldījumus cīņai pret klimata pārmaiņām, vides un veselības uzlabošanai un ilgtspējīgu kopienu veicināšanai, īpaši pilsētas sabiedriskajam transportam un pilsētu atjaunošanai. Kopumā ņemot, attiecībā uz visiem projektiem, ko finansē EIB, tā pievērš īpašu uzmanību jautājumam par vides ilgtspējību , koncentrējoties uz ierosināto projektu ietekmes uz vidi novērtējumu un riska mazināšanas pasākumu piemērotību. Konkrēti, klimata pārmaiņu, bioloģiskās daudzveidības un ekosistēmas apsvērumi ir iekļauti EIB aizdevumu politikā un praksē. 2008. gadā notika sabiedriska apspriešana ar iekšējām un ārējām ieinteresētajām personām par EIB paziņojuma par vides un sociālajiem principiem un standartiem pārskatīšanu. Kopumā tika nostiprināta EIB apņemšanās ievērot labu praksi, kas balstīta uz ES principiem un standartiem, īpaši klimata pārmaiņu jomā, sociālie standarti tika nepārprotami sasaistīti ar cilvēktiesībām, tika uzsvērta EIB vienotā pieeja visos darbības reģionos un kopumā tika precizētas EIB prasības. Sadalījums pēc nozarēm Pārskats par 2008. gadā saskaņā ar lēmumu veikto EIB darījumu sadalījumu pēc reģioniem un nozarēm sniegts 4. tabulā. 4. tabula. Darījumu, kas parakstīti 2008. gadā, sadalījums pēc nozarēm (milj. euro) Augsts | 33 (79%) | 15 (48%) | 1 (9%) | 27 (64%) | Vidējs | 9 (21%) | 14 (45%) | 10 (91%) | 15 (36%) | Mērens | 0 | 2 (7%) | 0 | 0 | Zems | 0 | 0 | 0 | 0 | Kopā | 42 (100%) | 31 (100%) | 11 (100%) | 42 (100%) | Saskaņā ar šo tabulu 79 % no EIB darījumiem, kas 2008. gadā parakstīti saskaņā ar pilnvarām, tiek vērtēti kā ļoti atbilstoši pilnvaru mērķiem un prioritātēm, bet 21 % — kā vidēji atbilstoši. Neviens no 1. pīlāra projektiem nesaņēma mērenu vai zemu novērtējumu un tādējādi bija saskaņā ar EIB veikto sākotnējo pārbaudi. Attiecībā uz ieguldījumu kredītu projektu kvalitāti (2. pīlārs) 48 % projektu tika dots augsts novērtējums un 45 % projektu – vidējs novērtējums. Divi ieguldījumu projekti (6 %) saņēma mērenu novērtējumu, un tā iemesls bija, piemēram, vadības mērenās spējas īstenot projektu. Šādos gadījumos EIB mērķis ir uzlabot situāciju, izmantojot aizdevuma nosacījumus un tehnisko palīdzību. Attiecībā uz starpniecības kredītiem MVU desmit darījumi 2. pīlārā saņēma vidēju novērtējumu, bet viens — augstu. Vidēja novērtējuma pārsvars starpniecības darījumos parasti atspoguļo finanšu starpnieku kvalitāti. Attiecībā uz EIB ieguldījumu projektos (3. pīlārs) 64 % no projektiem tika novērtēti kā projekti ar lielu EIB ieguldījumu, bet 36 % — ar vidēju. Pašlaik norit EIB ārējo pilnvaru neatkarīga novērtēšana, kas sniegs EIB darījumu ietekmes un pievienotās vērtības padziļinātu ex-post analīzi. SADARBīBA AR KOMISIJU Lēmumā Komisija un EIB tiek aicinātas nostiprināt EIB darbību atbilstību ES ārējai politikai, lai panāktu pēc iespējas lielāku sinerģiju starp EIB finansēšanas darījumiem un ES budžeta līdzekļiem, galvenokārt izmantojot regulāru un sistemātisku dialogu un politikas virzienu, stratēģiju un projektu plānu savlaicīgu apspriešanu. Šai nolūkā Komisija un EIB nolēma sagatavot īpašu saprašanās memorandu, kurā definēti šīs pastiprinātās sadarbības nosacījumi. Tas tika parakstīts 2008. gada 26. maijā. Lai palielinātu ES vispārējā atbalsta saskaņotību reģionos, uz kuriem attiecas ārējās pilnvaras, Komisija un EIB aktīvi sadarbojas tādu instrumentu izmantošanā, kur EIB finansējums apvienots ar ES budžeta līdzekļiem, īpaši izmantojot Pirmspievienošanās palīdzības instrumentu ( IPA ) un Eiropas Kaimiņattiecību un partnerattiecību instrumentu ( EKPI ). Vairāku jaunu iniciatīvu mērķis, kuras izveidotas saskaņā ar šiem instrumentiem, ir atbalstīt ieguldījumus reģionos, uz kuriem attiecas lēmums, vienlaikus palielinot sadarbību starp Komisiju, EIB un citām finanšu iestādēm. Rietumbalkānos Komisija, EIB, Eiropas Rekonstrukcijas un attīstības banka (ERAB) un Eiropas Padomes Attīstības banka (EPAB) kopā ar dalībvalstīm strādāja pie tā, lai izveidotu Rietumbalkānu ieguldījumu sistēmu, kurā kopīgās dotāciju sistēmas dotāciju līdzekļu koordinācija apvienota ar EIB, ERAB un EPAB aizdevumiem. Šīs iniciatīvas ietvaros dotāciju līdzekļus dara pieejamus IPA , EIB, ERAB un EPAB, ka arī dalībvalstis. Līdztekus tam SFI konsultatīvajā grupā tika pastiprināts iestāžu un nozaru dialogs ar Komisiju un citām attiecīgām starptautiskajām finanšu iestādēm. Vidusjūras valstu reģiona labā un lai veicinātu finansiālo atbalstu no EIB pašu līdzekļiem, EIB pārvalda ES budžeta līdzekļus, kas paredzēti tehniskajai palīdzībai un riska kapitālam. Turklāt atsevišķiem EIB izdevumiem piemēro procentu likmju subsīdijas. Vidusjūras reģiona valstīs 2008. gadā tika noslēgti līgumi par 14 tehniskās palīdzības darījumiem par kopējo summu 16,8 miljoni euro. Riska kapitāla darījumu summa bija 62 miljoni euro, kas salīdzinājumā ar 2007. gadu ir pieaugums par 32 %. Komisija 2008. gadā izveidoja ES Kaimiņattiecību politikas ieguldījumu mehānismu, kura mērķis ir piešķirt papildu finansējumu infrastruktūras projektiem – galvenokārt enerģētikas, transporta un vides nozarē – visā teritorijā, uz kuru attiecas Eiropas Kaimiņattiecību politika, sniedzot dotāciju atbalstu kreditēšanas darbībām Eiropas SFI un Eiropas divpusējām iestādēm. EIB arī pārvalda NIF ieguldījumu fondu, kurā apvienotas dalībvalstu un citu līdzekļu devēju iemaksas. Lai atbalstītu Dienvidāfriku, EIB palīdzēja Komisijai izveidot un īstenot īpašus, ES finansētus riska kapitāla mehānismus Dienvidāfrikas MVU. Otrais riska kapitāla mehānisms, kas tika izveidots 50 miljonu euro apmērā piecu gadu laikposmam, tiek īstenots saskaņā ar grafiku. SADARBīBA AR STARPTAUTISKAJāM FINANšU IESTāDēM Ārējo pilnvaru ietvaros un arī saskaņā ar pašu riska mehānismu un Kotonū nolīgumu ĀKK valstīm EIB 2008. gadā īstenoja sadarbību ar citām SFI un Eiropas divpusējām iestādēm. Lai gūtu pēc iespējas lielāku sinerģiju starp EIB un citu SFI attiecīgajām spējām un prasmēm, izmantojot vairākas darbības, tostarp SFI veikto pasākumu uzraudzību, iestāžu nolīgumu starp EIB un citām SFI pārskatīšanu un pārbaudot operatīvajā sadarbībā sasniegto, tika pastiprināta SFI koordinācija. Konkrēti, banka sadarbojās ar citām SFI, gan piedaloties starpiestāžu horizontālajās iniciatīvās un jautājumu apspriešanā (piemēram, vide, riska pārvaldība, plānošana un budžets, juridiski jautājumi, iekšējā revīzija, vērtēšana, piedalīšanās SFI ikgadējās sanāksmēs), gan īstenojot operatīvo sadarbību, kas diferencēta pēc reģioniem. Kā minēts 3. nodaļā, ievērojams sadarbības līmenis jo īpaši tika sasniegts saskaņā ar Komisijas, EIB un citu SFI izveidotajām platformām Rietumbalkānos un valstīs, uz kurām attiecas Kaimiņattiecību politika. Darījumu saraksts, ko 2008. gadā līdzfinansēja EIB un citas SFI vai Eiropas divpusējās iestādes, ir pievienots DDD. Apjoma ziņā EIB aizdevumu daļa, ko līdzfinansēja SFI vai citas Eiropas divpusējās iestādes, bija 55 % no kopējiem aizdevumiem, kas parakstīti saskaņā ar lēmumu (2007. gadā – 42 %). Attiecībā uz riska kapitālu līdzfinansētie darījumi bija 50 % no visiem parakstītajiem aizdevumiem. Turcijā banka turpināja ilgstošo sadarbību ar citām SFI un Eiropas divpusējām iestādēm, kā rezultātā tika saņemts līdzfinansējums ievērojamam skaitam projektu – gan projektiem saskaņā ar pilnvarām, gan saskaņā ar pirmspievienošanās mehānismu. ERAB 2008. gada novembrī uzsāka darbību Turcijā. Šajā sakarā Komisija, EIB un ERAB 2009. gada janvārī noslēdza vienošanos, lai valstī nodrošinātu koordināciju starp iestādēm un pēc iespējas labāk izmantotu ERAB papildu līdzekļus, zināšanas un kompetenci. Finanšu krīzes apstākļos Komisija un SFI, tostarp EIB, paātrināja apspriešanu un sadarbību saistībā ar IPA paketi reaģēšanai uz krīzes situācijām, lai īstenotu EK un SFI saskaņotu rīcību Rietumbalkānos un Turcijā. Valstīs, uz kurām attiecas Kaimiņattiecību politika, saistībā ar Kaimiņattiecību politikas ieguldījumu mehānismu ( NIF ) kļuva intensīvāka operatīvā sadarbība ar citām SFI (ERAB, EPAB, Ziemeļvalstu Investīciju banku, Melnās jūras reģiona tirdzniecības un attīstības banku) un Eiropas divpusējām iestādēm ( Agence Française de Développement ( AFD ), Kreditanstalt für Wiederaufbau ( KfW ), Oesterreichische Entwicklungsbank ). Austrumu un dienvidu reģionam tika izveidoti kopīgi projekti, ko atbalstīja no EK dotāciju līdzekļiem, un tika noteikta vadošā SFI. Dienvidu / Vidusjūras reģiona kaimiņvalstīs banka turpināja cieši sadarboties ar Eiropas divpusējām iestādēm, īpaši ar AFD un KfW . Turklāt EIB intensīvāk risināja dialogu ar Pasaules Banku, tostarp par tādām īpašām nozarēm kā enerģētika, un Luksemburgas grupā turpināja iestāžu dialogu ar Pasaules Banku, SVF un EK. Austrumu kaimiņvalstīs un Krievijā saskaņā ar trīspusējo saprašanās memorandu starp EK, EIB un ERAB kļuva intensīvāka iestāžu un operatīvā sadarbība ar ERAB. Tas attiecas arī uz kopīgu projektu izveidi un vienošanos Komisijas vadībā par politikas pamatvirzieniem katrai tiesīgajai nozarei. Pirmie kopīgie EIB un ERAB projekti saskaņā ar 2007.–2013. gada pilnvarām tika parakstīti Ukrainā un Moldovas Republikā. Āzijas un Latīņamerikas valstu reģionā pēc tam, kad 2007. gadā tika parakstīts saprašanās memorands, banka īstenoja operatīvo sadarbību ar Āzijas Attīstības banku, tostarp apzināja līdzfinansēšanas iespējas. EIB 2008. gadā arī parakstīja kopīgu paziņojumu par sadarbību ar Corporación Andina de Fomento ( CAF ). Dienvidāfrikā EIB projekts sociālo mājokļu nozarē papildināja darbības, ko šajā jomā veica AFD un Netherlands Development Finance Company . ES iestāžu ikgadējā apmeklējuma ietvaros Pasaules Bankas ES izpilddirektors 2008. gada martā apmeklēja EIB un tikās ar EIB Pārvaldības komitejas darbiniekiem. EIB 2008. gada jūnijā parakstīja kopīgu paziņojumu ar EPAB, kurā uzsvērtas šo divu iestāžu kopīgo interešu dažādās jomas un sadarbības mehānismi, īpašu uzmanību pievēršot sociālajām jomām, pilsētu attīstībai, cilvēku kapitālam un videi. Turklāt EIB tika piešķirts novērotājas statuss Melnās jūras reģiona tirdzniecības un attīstības bankā. Vissvarīgākais ir tas, ka EIB ir sākusies iekšēja apspriešana par to, kā veicināt savstarpēju paļāvību starp SFI, kuras līdzfinansē vienu un to pašu projektu, lai panāktu pēc iespējas lielāku sinerģiju un efektivitāti aizņēmēju labā. Šo koncepciju principā atbalsta citas lielākās SFI un Eiropas divpusējās iestādes, un ar AFD un KfW eksperimentālās programmas palīdzību tās izveide turpināsies. [1] SEC(2009)[…]. [2] Uzskata, ka ieguldījums ir veikts nozarē "Rūpniecība un pakalpojumi", un tas netieši sekmē ES politikas mērķus ilgtspējīgas enerģijas ražošanas un klimata pārmaiņu radīto seku mazināšanas jomā.